Encara que a productora li heba prohibito d'albandonar o rodache, Marilyn  s'escapó mientres una pausa, ta asistir en Nuva York a la fiesta de cumpleanyos de John Fitzgerald Kennedy. mientres a quala cantó o famoso Happy Birthday, Mister President. Jacqueline Kennedy, qui se negaba a que Marilyn asistise, marchó enta Virchinia con os suyos fillos. Quan Marilyn tornó a o rodache, as scenas que heba rodato cuacaban a la productora, pero ascape prencipió a tener problemas, en no estar capable d'aprender-se os papels, tenendo por ixo descusions con George Cukor. O 7 de chunio, a productora anunció que rescindiba o contracto de l'actriz, que li reclamaría 500.000 dólars por incumplimiento de contracto y que Kim Novak continaría con o rodache d'a cinta. Sindembargo, Novak y Shirley MacLaine refusoron, acceptando-lo en zaguerías Lee Remick.